 Ezikiel 6  Okwu Jehova wee ruo m ntị ọzọ, sị:Nwa nke mmadụ, chee ihu nugwu niile dị nIzrel ma buoro ha amụma.Sị ha, Ugwu niile dị nIzrel, nụrụnụ okwu Ọkaakaa Onyenwe anyị Jehova: Nke a bụ ihe Ọkaakaa Onyenwe anyị Jehova gwara ugwu ukwu na ugwu nta na ọwa mmiri niile na ndagwurugwu niile, sị: Lee! M ga-eme ka mma agha bịakwasị unu, m ga-ebibikwa ebe ndị dị elu unu.A ga-emekwa ka ebe ịchụàjà unu tọgbọrọ nefu, gbajisịakwa ihe unu ji adọba ihe nsure ọkụ na-esi ísì ụtọ. M ga-emekwa ka ndị unu e gburu egbu daa nihu arụsị unu ndị na-asọ oyi ka nsị.M ga-atọgbọ ozu ụmụ Izrel nihu arụsị ha ndị na-asọ oyi ka nsị, m ga-atụsasịkwa ọkpụkpụ unu gburugburu ebe ịchụàjà unu.Obodo niile, ndị bụ ebe unu bi, ga-abụ ndị a lara niyi, ebe ndị dị elu ga-atọgbọrọkwa nefu, ka ha wee bụrụ ebe a lara niyi, ebe ịchụàjà unu abụrụkwa ebe tọgbọrọ nefu na ebe a kụrisịrị akụrisị. A ga-ebibi arụsị unu ndị na-asọ oyi ka nsị, gbajisịakwa ihe unu ji adọba ihe nsure ọkụ na-esi ísì ụtọ, kpochapụkwa ọrụ unu.Ndị e gburu egbu ga-adakwa netiti unu, unu ga-amarakwa na mụ onwe m bụ Jehova.Mgbe o mere, m ga-eme ka unu nwee ndị ga-afọdụ, bụ ndị gbanahụrụ mma agha, netiti mba niile, mgbe a ga-achụsasị unu nala dị iche iche.Ndị unu lanahụrụ alanahụ ga-echeta m netiti mba niile a dọọrọ ha nagha laa, nihi na obi ha nke na-akwa iko, nke gbakụtara m azụ, nakwa anya ha nke na-eso arụsị ha ndị na-asọ oyi ka nsị ka ha na ha wee kwaa iko, emewo ka m nwee oké mwute; ihu ha ga-egosi na ihere onwe ha na-eme ha nihi ihe ọjọọ ha meworo nihe arụ ha niile.Ha ga-amarakwa na mụ onwe m bụ Jehova; ọ bụghị nefu ka m kwuru na m ga-eme ka ọdachi a dakwasị ha.Nke a bụ ihe Ọkaakaa Onyenwe anyị Jehova kwuru, Kụọ aka ma zọsie ụkwụ ike nala, sịkwa: Ewoo! nihi ajọ ihe arụ niile nke ụlọ Izrel, nihi na ọ bụ mma agha, ụnwụ na ọrịa na-efe efe ka a ga-eji gbuo ha.Ọrịa na-efe efe ga-egbu onye nọ nebe dị anya; a ga-eji mma agha gbuo onye nọ nso; ụnwụ ga-egbu onye fọdụrụnụ nke e chebere, m ga-awụkwasịkwa ha ọnụma m dum.Unu ga-amarakwa na mụ onwe m bụ Jehova, mgbe ndị ha e gburu egbu ga-atọgbọrọ netiti arụsị ha ndị na-asọ oyi ka nsị, gburugburu ebe ịchụàjà ha, nelu ugwu ọ bụla dị elu, nelu ugwu ukwu niile nakwa nokpuru osisi ọ bụla jupụtara nakwụkwọ ndụ nakwa nokpuru nnukwu osisi ọ bụla nwere alaka, ebe ha nọ sureere arụsị ha niile ndị na-asọ oyi ka nsị ihe na-esi ísì ụtọ.M ga-esetịkwa aka m mee ha ihe, meekwa ka ala ha, bụ ebe niile ha bi, bụrụ ebe tọgbọrọ nefu, bụ ntọgbọrọ nefu ga-adị njọ karịa ala ịkpa nke dị nụzọ Dibla. Ha ga-amarakwa na mụ onwe m bụ Jehova. 